**Innledning**

Dette her er sluttrapporten fra Gruppe 40’s prosjektarbeid fra høst-semesteret 2010. Prosjektet ble startet 10. oktober 2010(10.10.10) og ble avsluttet 16. Desember 2010. Prosjektet er en del av faget Webprosjekt på HiO. Gruppe 40 består av følgene medlemmer: Simon Nedremo, Kim Jespersen, Baljit Sarai og Erling Fjelstad. Gruppen ble sammensatt av faglærerene: Siri Fagernes og Simen Hagen.

Sluttrapporten vår har hensikt å gi et godt inntrykk av hele prosjektet vårt, fra planleggingen til sluttproduktet.

Når vi fikk oppgaveteksten og gruppelisten tok det ca en uke før vi klarte å finne hverandre på skolen og satt opp første møtet. Etter litt diskutering og et demokratisk valg så fant vi ut at temaet på nettsiden skulle være fotball. Temaet fotball vant med 2 stemmer, over javaprogrammeringshjelp-nettside og en interesseside for en bedrift som hadde 1 stemme hver. Dette fant vi ut på første møtet. Vi møtte jo på et lite problem i at ikke alle var like interesserte i fotball, men vi klarte å løse det med å dra inn en diskusjonsportal i nettsiden sånn at alle fikk gjøre noe man hadde lyst til. Da vi ble enige om temaet på siden, stod det igjen om hvor stort omfang nettsiden skulle ha. Etter litt diskusjon så ble alle enige om at vi skulle ha de største og viktigste nyhetene fra ”de fire store” ligaene i Europa, og ellers generelle store nyheter innenfor Europeisk fotball. Kanskje den store grunnen til at fotball ble valgt som tema var fordi det er enkelt og greit. Vi fikk jo anbefalinger om å lage noe som var enkelt og greit i forelesningene. Problemstillingen vår ble: Hvordan kan vi på best mulig vis lage en webside som informerer om og holder folk oppdatert om hva som skjer i norsk fotball og de store ligaene i den Europeiske fotballen.

Hvordan det gikk i løsingen av problemstillingen vår vil du få lese senere i sluttrapporten. Sluttrapporten består av mange kapitler og noen underpunkter. Sluttrapporten er skrevet i kronologisk rekkefølge, det vil si fra start til slutt.