**Kap 6:**

**Refleksjoner**

Alt sett under ett har prosjektet gått ganske bra. Selv om det alltid går an å forbedre seg når man har et prosjekt. I denne refleksjonsdelen av sluttrapporten skal vi reflektere og se på hva som vi kunne ha gjort annerledes.

Vi har valgt en gruppeleder og en skribent fra et av de første møtene våre. Men det ble ikke akkurat diktatur for det, alle hadde absolutt like mye å si, og alle sin mening var like mye verdt. Bare hvis vi ble stående helt stille måtte Gruppeleder Erling ta ansvar. Vi føler at dette har gjort gruppa godt, og gjort sånn at vi har kommet dit vi har kommet i dag.

Kommunikasjonen i gruppa har vært god. Vi har brukt mye mobil og e-post som kommunikasjonsverktøy. Innkalling til gruppemøter har alltid skjedd via mobil/sms. Mail har blitt brukt en gang pga Simon hadde klart å miste mobilen sin en uke. Derfor kan vi konkludere at kommunikasjonen har fungert godt.

Samarbeidet i gruppa har også vært god. Vi har jobbet bra når vi må, men tatt det veldig rolig når vi har mye annet å gjøre i andre fag. Men ellers når vi måtte jobbe, så har vi jobbet selv om det kanskje har gått litt utover søvnen. Men vi har rukket alle delinnleveringer med god tid, derfor synes vi at samarbeidet har gått bra.

Arbeidsmetoden vår har som regel vært at vi har jobbet hver for oss hele tiden. Vi føler at dette funket pga lange reiseavstander til skolen, folk har jobb og noen har familie. Men alle har gitt tilbakemeldinger til gruppeleder om hvordan man ligger an til en hver tid i prosjektet. Derfor likte vi denne arbeidsmetoden.

I samarbeidskontrakten hadde vi dekket alle muligheter ved og ”slippe unna”, så derfor har gruppa jobbet bra sammen, og alle har gjort sitt. Det har vært noen enkelttilfeller der noen ikke har gjort det dem skulle til avtalt tid, da ble problemet løst i plenum, og vi fortsatte videre.

**6.1 Arbeidsprosessen:**

Det vi startet med var å velge Gruppeleder, skribent og velge tema det sikkert er nevnt et par ganger her i denne sluttrapporten. Det tok oss ikke lang tid før vi fant ut hvilken problemstilling vi skulle ha. Vi satt da igjen med en solid problemstilling som vi da skulle forme nettsiden etter.

Etter vi hadde gjort dette begynte vi å opprette de første styringsdokumentene. Arbeidsplan og milepælsplanen gjorde sånn at vi fikk det lettere med å planlegge nettsiden i forhold til struktur og innhold. I denne planleggingsfasen drev vi egentlig mest med diskusjon. Det er liksom ikke så greit å vite hva ellers man kan gjøre i denne planleggingsfasen, så da mener vi at vi gjorde det godt.

Når vi skulle begynne å gjennomføre det vi hadde planlagt, altså når vi hadde kommet til gjennomføringsfasen. Da begynte vi å se på ansvarskartet og milepælsplanen om hva som skulle gjøres til en hver tid, så da var det ikke annet å gjøre enn å sette i gang. Vi følte at disse styringsdokumentene var til veldig god hjelp, ellers ville det ha blitt mye mer ”slacking” enn det gjorde. Det kom jo enkelte avvik fra milepælsplanen, altså noe som var ugjort til avtalt tid. Når dette skjedde ble vedkommende tildelt et gult kort(Fotballmetafor for advarsel), og vi hadde det sånn at tre gule kort ga utvisning av gruppa, men dette skjedde heldigvis ikke.

Vi fordelte oppgavene rundt i dette prosjektet sånn at Simon tok seg av koding av siden. Sarai tok seg av å lære seg php og fikse en diskusjonsportal, mens Erling og Kim har vært fotballjournalister som har intervjuet og skrevet artikler, samt skrevet mange styringsdokumenter og møtereferat. Denne fordelingen har bidratt til at vi har fått effektivisert arbeidet vårt og fått mer kontinuitet i arbeidet.

Vi kan nå se at denne arbeidsmetoden har hjulpet oss til å komme dit vi er i dag, hvis det hadde vært sånn at alle skulle drive litt med alt, da kunne det fort ha blitt mye kaos, og vi kunne da enda ikke ha vært ferdig. Derfor synes vi at det var mye lettere at vi hadde hvert vårt arbeidsfelt.

**6.2 Læringsutbytte:**

I dette prosjektet har vi alle lært veldig mye. Vi har lært mye nytt i HTML, PHP og Java. Vi har også lært oss hvordan man jobber i en ordentlig prosjekt, ikke noe sånn ”tull” man drev med på videregåendeskole/ungdomsskole. Ellers har vi lært oss å bruke GIT, selv om det har vært noen problemer der. Det er vel eneste Kim som ikke har fått lært GIT, pga han har ikke fått installert det, selv med hjelp fra IT-vakt og flere.

Nå vet vi hvor stor arbeidsmengde det er når man driver i et sånt prosjekt, vi har også lært hvordan man oppretter styringsdokumenter og kommunisere godt som ei gruppe. Vi har også erfart at planlegging er en viktig nøkkel for å lykkes i et prosjekt.

Når vi drev å framførte prosjektet foran 20 mennesker så var det noen som lærte noe. Kim(som er eldst) tok ansvar og brukte rutinen sin til å holde praten i gang, noe som var veldig lærerikt for spesielt Erling som er den yngste i gruppa.

**6.3 Forbedring:**

Dette prosjektet har vært hardt og mye å jobbe med.

Vi, som studenter flest er jo ingen profesjonelle, så vi har jo alltids mye å lære når det kommer til planlegging, journalistikk og kommunikasjon. Men vi synes at vi har fått verdifull erfaring, noe som vi garantert for bruk for senere i livet. Alle i gruppa er veldig interessert i data-fag og koding generelt, så dette er noe vi har lært oss fort.

Det å jobbe i ei gruppe da har man alltids forbedringspotensiale. Det er alltids noe man kan gjøre bedre. I nye prosjekter fremover vil vi bruke de erfaringene vi nå har fått og gjøre det enda bedre, og utvikle oss som person til å bli en bedre samarbeidspartner.